cyanic-selkie/wikianc huggingface dataset:
Լիդդըլ Հարտ
Ռազմական տեսությունում կատարած ներդրում․ «անուղղակի գործողությունների» ռազմավարություն
Հետագայում Լիդդըլ Հարտը որպես այդ ռազմական տեսության դասական նմուշ՝ օրինակ էր բերում գերմանացի ֆելդմարշալ Էրվին Ռոմելի հյուսիսաֆրիկյան ռազմարշավը։
Լիդդըլ Հարտն իր այդ եզրակացություններին հանգեց, ուսումնասիրելով անցյալի մեծ ռազմավարների մեթոդները և հաղթանակները, այդ թվում, հատկապես՝ Սուն Ձըի, Նապոլեոնի և Բելիսարիոսի։ Լիդդըլ Հարտը գտնում էր, որ անուղղակի գոծողությունները ընդհանուր տարր են բոլոր այն զորահրամանատարների ռազմավարության մեջ, որոնց գործունեությունը ինքն ուսումնասիրել էր։ Նա պնդում էր, որ «անուղղակի գործողությունների» ռազմավարությունը կարելին է կիրառել նաև բիզնեսում՝ գործարարության մեջ, ինչպես նաև մարդկային հարաբերություններում։
Անգլիացի պատմաբանը սկսեց իր տեսությունները հրապարակել հանրահայտ մամուլում 1920-ական թվականներին։ Որոշ ժամանակ անց Լիդդըլ հարտը հայտնաբերեց, որ իր մշակումները կամ դրանց նման որոշ մշակումներ դրված են Նացիստական Գերմանիայի բլիցկրիգի, այսինքն՝ կայծակնային պատերազմի մարտավարության հիմքում։ Մասնավորապես՝ Գուդերիանի հուշագրություններում ասված է հետևյալը, որը համարվում է վերն ասվածի վկայություն․
Իտալերեն թարգմանություն
Reputations: Ten Years After, 1928
Աղբյուրներ
Կատեգորիա:Զինվորականներ Կատեգորիա:Անգլիացի պատմաբաններ Կատեգորիա:Ռազմական պատմաբաններ Կատեգորիա:Ռազմական տեսաբաններ Կատեգորիա:Պատերազմ Կատեգորիա:Ռազմավարություն Կատեգորիա:Անգլիացի լրագրողներ Կատեգորիա:Անգլիացի մանկավարժներ
Սուրբ Ամենափրկիչ վանք (Ջուղա)
Սուրբ Ամենափրկիչ վանք, հայկական առաքելական ավերված վանքային համալիր նախկին հայաբնակ, ներկայիս Ադրբեջանի Հանրապետության կազմում գտնվող Նախիջևանի Ինքնավար Հանարեպտության Ջուղայի շրջանի համանուն քաղաքում  ։
Հանդիսացել է ամենահռչակավոր հայկական վանական համալիրներից մեկը ։ Այժմ ամբողջովին ավերված է ։
Տեղադրություն
Ջուղայի գերեզմանատնից դեպի հյուսիս-արևմտյան կողմում գտնվում է Քամու ձոր կոչվող բավականին խոր ձոր ։ Գերեզմանատնից այդ ձորով 3 կմ հեռավորության վրա՝ բարձրադիր լեռան լանջին՝ ձորի ծայրին գտնվում էր Սուրբ Ամենափրկիչ վանքը։ Վանքի հարավային մասում՝ Մաղարդայի լեռնաշղթայի ստորոտով հոսում է Արաքս գետը։ Արևելքում՝ վանքի լեռան ստորոտում, Ջուղայի աշխարհահռչակ գերեզմանատունն էր և քաղաքատեղիի ավերակներ։ Հյուսիսից ու արևմուտքից լերկ լեռներ են  ։
Պատմություն
Մեսրոպ Սմբատյանցի ենթադրությամբ Ամենափրկիչը հիմնվել է 1271 թվականին պարոն Վահրամի կողմից ։ Այնուամենայնիվ վանական համալիրի մասին գրավոր աղբյուրներում 1271 թվականից ավելի հին տեղեկություն կա։ Սուրբ Ամենափրկիչ վանքը հիշատակվում է Խաչիկ կաթողիկոսի՝ 976 թվականին Աշոտ Ողորմած թագավորի կողմից Դարաշամբի Սուրբ Ստեփանոս վանքին կալվածքներ նվիրաբերելու փաստը հաստատող վավերագրերում ։ Ենթադրվում է, որ վանական համալիրի սկզբնական շինությունը հիմնվել է ոչ ուշ քան 9-ից 10-րդ դարերում  ։
Եկեղեցի
Եկեղեցին գտնվում էր վանքային համալիրի հարավ-արևելյան անկյունում։ Այն ավագ աբսիդով և զույգ ավանդատներով, արևմտյան ճակատի մուտքով կենտրոնագմբեթ կառույց էր։ Կառուցվել է կիսամշակ և մասամբ սրբատաշ քարերով ու կրաշաղախով։ Շինության ներսի մասը սվաղված էր և սպիտակեցված։ Գմբեթը բավականին մեծ էր և կլորավուն։ Այն ծածկված էր կլորավուն վեղարով։ Եկեղեցին չուներ ճարտարապետական հատուկ հարդարանք։ Միայն մուտքի շուրջը և որմերի այլ մասերում տեղադրված էին 16-րդ դարի մի քանի խաչքարեր, որոնց վրա առկա էին արձանագրություններ։ Մուտքն ուներ բավականին լայն բացվածք և 12-ից 13-րդ դարերի հայկական ճարտարապետության մեջ օգտագործված թեթևակիորեն սլաքավոր կամար ։
Գավիթ
Սուրբ Ամենափրկիչ վանքի եկեղեցու արևմտյան ճակատին կցված էր երկու մույթերի հորինվածքով թաղակապ փոքր գավիթը ։
Օժանդակ շինություններ
Եկեղեցու հարավային և հյուսիսային որմերին և անմիջապես պարիսպին կից՝ ներսում, գտնվում էին վանական համալիրի բնակելի սենյակները, հացատուն, խոհանոցը, սեղանատունը, սննդամթերքի պահման ամբարը և արտադրական ու օժանդակ այլ շինություններ։ Այդ շինությունների մեծ մասը ունեցել են խաչաձև և թաղակապ ծածկեր ։
Պարիսպ
Վանական համալիրի բարձր և ամուր պարիսպը քառանկյունի էր։ Մինչև խորհրդային ժամանակաշրջանի կեսերը դեռևս պահպանվել էին 2․5 մետր բարձրությամբ։ Կառուցված է եղել անմշակ և կրաշաղախով։ Միակ մուտքը գտնվում էր հարավային կողմում։ Իր կառուցվածքի ու տեսքի շնորհիվ բերդապարիսպի տպավորություն էր թողնում ։
Վանքի գերեզմանատուն
Սուրբ Ամենափրկիչ վանքն ուներ իր առանձին գերեզմանատունը, որը գտնվում էր վանական համալիրի հարավային կողմում։ Այնտեղ ամփոփված էին միաբանների և եպիսկոպոսների աճյունները։ Գերեզմանատանը կային 15-ից 16-րդ դարերով թվագրվող և հետաքրքիր զարդաձևեր ու պատկերաքանդակներ ունեցող բազմաթիվ խաչքարեր։ Եղել են նաև մատուռ-դամբարաններ ։
Ծանոթագրություններ
ք Կատեգորիա:Ջուղայի շրջանի վանքեր և եկեղեցիներ Կատեգորիա:Հայկական առաքելական կորուսյալ վանքեր և եկեղեցիներ (Նախիջևան) Կատեգորիա:Ջուղա քաղաք Կատեգորիա:Նախիջևանի Ինքնավար Հանրապետության վանքեր և եկեղեցիներ‎ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Օցլավա
Օցլավա (Otslava), գյուղ Էստոնիայի Յիգևամաա նահանգի Տաբիվեռե շրջանում։
Աղիզա
Աղիզա, վայր Բաթումի մարզի Արդվինի օկրուգում։ Նշանակված է Կովկասի 5-վերստանոց քարտեզում ։
Օցլավա
2011 թվականի տվյալներով գյուղում բնակվում էր 36 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Տաբիվեռե շրջանի բնակավայրեր Կատեգորիա:Էստոնիայի գյուղեր
Աղիզա
Ծանոթագրություններ
Կատեգորիա:Բաթումի մարզի օկրուգ
Մադկիպ
Մադկիպ (ミズゴロ` միձուգորո, Mudkip), Քեն Սուգիմորիի կողմից ստեղծված ամենահայտնի պոկեմոններից։ Առաջին անգամ այն հայտնվել է Pokémon Ruby և Sapphire խաղում և դրա շարունակության մեջ` Pokémon Emerald, իսկ այնուհետև` նաև տարբեր մերչանդայզներում, ֆրանչայզի անիմացիոն և տպագիր ադապտացիաներում։
Ruby и Sapphire խաղում, որը դուրս է եկել 2003 թվականին, Մադկիպը այն երեք պոկեմոններից է, որոնց խաղացողը կարող է ընտրել խաղի ամենասկզբում։ Նրան կարելի է տեսնել Pokémon Mystery Dungeon: Blue Rescue Team, Pokémon Pinball: Ruby & Sapphire, Pokémon Channel և Pokémon Dash խաղերում։
Կառուցվածք և հատկանիշներ
Մադկիպը պոկեմոն-երկկենցաղ է։ Իր գլխից դուրս եկող մեծ լողաթևերը Մադկիպին հնարավորություն են տալիս ազատ կողմնորոշվել ցամաքում և ջրում ։ Երբ Մադպիկը ջրի մեջ է գտնվում, շնչառության համար օգտագործում է խռչակները, իսկ լողաթևերն օգնում են նրան լողալ ։ Չնայած փոքր չափերին` Մադկիպները համարվում են շատ ուժեղ արարածներ. նրանք հանգիստ կարող են մեծ քարեր կոտրել ։ Երբ Մադկիպները քնում են, նրանք հողի տակ են մտնում կամ ջրի մեջ ։ Մադկիպները բնակվում են խմբերով՝ ճահիճներում, ինչպես նաև կղզիների խորքերում, քանի որ նրանց դուր է գալիս ջուրը։
Համակարգչային խաղերում
Առաջին անգամ Մադկիպը հայտնվել է Pokémon Ruby և Sapphire խաղում, իսկ այնուհետև` դրա շարունակության` Pokémon Emerald-ի մեջ։ Նա Տրիկոյի և Տորչիկի հետ միասին առաջին պոկեմոններից է, որին խաղացողը կարող է իր թիմի մեջ ընդգրկել խաղի սկզբւմ։ Այն բանից հետո, երբ Մադպիկը կռիվներում բավարար փորձ է ձեռք բերում, նա փոխակերպվում է Մարշտոմպի` նոր տեսակի պոկեմոնի, որը հետո իր հերթին փոխակերպվում է Սվամպերտի։ Pokémon HeartGold և SoulSilver խաղում Մադկիպին, Տորչիկին կամ Տրիկոյին կարելի է ստանալ Սթիվեն Սթոունից այն բանից հետո, երբ խաղացողը հաղթի ֆինալի խաղացողին` Ռեդին։
Բացի խաղերի հիմնական սերիայից` Մադկիպը հայտնվում է նաև Pokémon Pinball: Ruby & Sapphire, Pokémon Trozei!, Pokémon Mystery Dungeon և Pokémon Ranger սերիաներում, Pokémon Channel և PokéPark Wii: Pikachu's Adventure խաղերում։ Եվ վերջապես, Մադկիպը հայտնվում է Super Smash Bros. Brawl խաղում որպես ռազմավար, որին կարելի է ստանալ` ընդամենը կատարելով հատուկ գործողություններ։
Անիմեում
Անիմեի մեջ Բրոկը` պոկեմոնամարզիչ և ստադիոնի նախկին առաջնորդը, հանդիպում է իր Մադկիպին Դյուֆորդ կղզում։ Երբ հերոսները բարձրանում են ջրվեժով, նրանք հանդիպում են Մադկիպների ոչ մեծ մի խմբի։ Բրոկը փրկում է փոքրիկ Մադկիպին, երբ նրան գրեթե քշում է ջուրը։ Լոտադը` Բրոկի պոկեմոններից մեկը և Մադկիպը միասին դիմադրում են R խմբին, իսկ դրանից հետո Մադկիպը որոշում է միանալ Բրոկի պոկեմոններին ։ Սերիալի մեջ գլխավոր դերը միշտ հասնում է Մադկիպին, երբ անհրաժեշտ է, օրինակ` երբ անհրաժեշտ է լինում ինչ-որ բան օվկիանոսի հատակում ինչ-որ բան փնտրել։ Բացի այդ, հենց Մադկիպն է մմիշտ ղեկավարում պոկեմոններին, որբ նրանց մարզիչները մոտակայքում չեն լինում։ Մարկիպ Բրոկան փոխակերպվել է Մարշտոմպի Գրովայլ Էշի հետ մարտի ժամանակ ։
Արտաքին հղումներ
Կատեգորիա:Պոկեմոններ այբբենական կարգով
Չարլզ Բուկովսկի
Հենրի Չարլզ Բուկովսկին, Գերմանիայում ծնված ամերիկացի բանաստեղծ, վիպագիր և պատմվածքագիր։ Նա գրում էր՝ ոգեշնչվելով իր հայրենի քաղաքի՝ Լոս Անջելեսի սոցիալական, մշակութային և տնտեսական միջավայրից ։ Նրա աշխատանքները արտացոլում են աղքատ ամերիկացիների ամենօրյա կյանքը, գրելու գործողությունը, ալկոհոլը, կանանց հետ ունեցած կապերը և ամենօրյա ծանր աշխատանքը։ Բուկովսկին գրել է հազարավոր բանաստեղծություններ, որոնք տպագրվել են երեսունից ավելի ժողովածուներում, երկու հարյուրից ավելի պատմվածքներ, որոնք հրատարակվել են տասնվեց ժողովածուներում, ինչպես նաև վեց վեպ։ 1986 թվականին «Թայմ» ամսագիրը Բուկովսկուն անվանեց «Ամերիկյան թշվառ կյանքի» դափնեկիր ։
Ընտանիք և կյանքի վաղ տարիներ
Չարլզ Բուկովսին (Հենրիխ Կարլ Բուկովսկի) ծնվել է Գերմանիայի Անդերնախ քաղաքում Հենրի և Կատարինա Բուկովսկիների ընտանիքում։ Նրա նախահայր Լեոնարդը Ամերիկա էր ներգաղթել Գերմանիայից 1880-ականներին։
Բուկովսկու ծնողները հանդիպել են Անդերնախում Առաջին Համաշխարհային Պատերազմից հետո։ Հենրի Բուկովսկին սերժանտ էր ԱՄՆ-ի բանակում, ով իր ծառայությունն էր անցնում Գերմանիայում։ Այստեղ նա կապվում է Կատարինայի հետ, որից հետո վերջինս հղիանում է։ Իսկ Բուկովսկին անընդհատ բողոքում էր այն հանգամանքից, որ ինքը արտամուսնական երեխա է, իսկ Անդերնախի ծննդատան արխիվները ցույց են տալիս, որ նրա ծնողները ամուսնացել են նրա ծնունդից մեկ ամիս անց ։ 1923 թվականի ապրիլի 23-ին Բուկովսկիները նավով Բրեմերհավենից ուղևորվում են Բալթիմոր, Մերիլենդ, որտեղ էլ հաստատվում են։
Նրա ընտանիքը 1930 թվականին վերաբնակվում է Լոս Անջելեսում, որտեղ մի ժամանակ ապրում և գործում էին Չարլզ Բուկովսկու հայրն ու պապը ։
Վաղ երիտասարդության տարիներին Բուկովսկին ամաչկոտ էր և հասարակությունից հեռու էր մնում, իսկ դեռահաս տարիքում վիճակը ավելի վատացավ։ Հարևան երեխաները հաճախ ծաղրում էին նրան՝ իր գերմանական առոգանության և զգեստների պատճառով։ «Բուկովսկի» ֆիլմում (2003) Բուկովսկին պատմում է, որ 6-ից 11 տարեկան հասակում հայրը իրեն հարվածում էր ածելիով շաբաթական երեք անգամ։ Համաձայն Բուկովսկու՝ սա օգնել է նրան գրելու ընթացքում, քանի որ նա գիտեր, թե ինչ բան է անարժան ցավը։ Նա հիվանդ էր դիսլեքսիայով, չնայած դա նրան չէր խանգարում փայլել դպրոցում իր գրվածքների շնորհիվ։
Դեռահասության վաղ շրջանում Բուկովսկու մոտ հայտնություններ էին լինում այն բանից հետո, երբ նա սկսեց ալկոհոլ օգտագործել։ Իր քրոնիկ ալկոհոլիզմի առաջացման մասին նա գրում էր, «Ալկոհոլը ինձ բավական երկար ժամանակ օգնելու է»։ Լոս Անջելեսի միջնակարգ դպրոցն ավարտելուց հետո, Բուկովսկին ընդունվում է տեղի քոլեջը 2 տարով՝ սովորելով արվեստաբանություն, լրագրություն և գրականություն։ Իսկ Երկրորդ Համաշխարհային Պատերազմից հետո նա տեղափոխվում է Նյու Յորք` սկսելով իր գրողի կարիերան։
1944 թվականի հուլիսի 22-ին ՀԴԲ-ն ձերբակալում է Բուկովսկուն` մեղադրելով ծառայությունից խույս տալու մեջ։ Նրան 17 օր պահում են Ֆիլադելֆիայից Մոյամենսինգ բանտում։ 16 օր հետո նա ձախողեց հոգեբանական քննությունը և համարվեց ծառայության համար անպիտան։
Ստեղծագործելու վաղ շրջան
24 տարեկան հասակում առաջին անգամ նրա պատմվածքներից տպագրվում է «Պատմվածք» ամսագրում։ Երկու տարի հետո տպագրվում է նրա «20 տանկ Քասլդաունից» պատմվածքը «Բլեք Սան Պրեսի» Պորտֆոլիոյի երրորդ համարում։ Չկարողանալով մտնել գրական աշխարհ՝ Բուկովսկին հիասթափվում է տպագրելու գործընթացից և գրեթե մեկ տասնամյակ այլևս ոչինչ չի գրում։ Այս ժամանակահատվածը նա անվանում է «խմելու 10 տարիներ»։ Այս «կորուսյալ» տարիները հետագայում դառնում են նրա կիսաինքնակենսագրական պատմագրության հիմք ։
1955 թվականին նրա մոտ հայտնաբերվում է մահացու արյունահոսող խոց։ Հիվանդանոցից դուրս գրվելուց հետո նա սկսում է նորից ստեղծագործել։ 1957 թվականին նա համաձայնվում է ամուսնանալ տեխասցի գրող Բարբարա Ֆրայի հետ, իսկ արդեն 1959 թվականին նրանք բաժանվում են։
1960-ական թվականներ
1960 թվականին Բուկովսկին նորից սկսում է աշխատել Լոս Անջելեսի փոստում, որտեղ նա աշխատում է գրեթե մեկ տասնամյակ։ 1962 թվականին Բուկովսկուն ցնցում է Ջեյն Քունի Բեյքըրիի մահը, ում հետ նա ունեցել է իր առաջին լուրջ ռոմանտիկ հարաբերությունը։ Բուկովսկին իր ներքին «ավերածությունն» արտահայտեց բանաստեղծությունների և պատմվածքների մեջ, որտեղ նա ողբում էր նրա մահը։ 1964 թվականին ծնվում է նրա և իր ընկերուհու՝ Ֆրանսիս Սմիթի աղջիկը՝ Մարինա Լուիզ Բուկովսկին ։
1967 թվականի սկզբին Բուկովսկին Լոս Անջելեսի «Բաց Քաղաք» լրագրի համար գրում է «Կեղտոտ ծերուկի նշումները» սյունակը։ 1969 թվականին Բուկովսկին և Նեելի Չերկովսկին հիմնում են իրենց սեփական միմիոգրաֆ գրական ամսագիրը "Ծիծաղեք գրական և սապատովոր հրազեն մարդը"։ 3 տարիների ընթացքում նրանք ունեցան երեք թողարկում։
Սվոբոդա (գյուղ, Կույուրգազինսկի շրջան)
Սվոբոդա (Свобода, Свобода), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 663 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Չարլզ Բուկովսկի
1960-ական թվականներ
Բուկովսկին ունենում է մի շարք սիրային արկածներ և միայն մեկ գիշերվա հանդիպումներ։ Այս հարաբերություններից էին գրող և քանդակագործ Լինդա Քինգսի հետ ունեցածը սիրային կապը։ Նրա մյուս սիրային հարաբերություններից էր գործադիր արձանագրող 23 -ամյա կարմրամազ մի աղջկա հետ ունեցած կապը, որին նա նվիրում է բանաստեղծությունների մի գիրք (Սկարլեթ)։ Բուկովսկու բազմաթիվ և իրարից տարբերվող սիրային հարաբերությունները նրա գրվածքների համար լավ նյութ էին հանդիսանում։ Նրա հաջորդ կարևոր հարաբերություններից էր "Տանիայի" հետ ունեցած հարաբերությունը, որի մասին նա նկարագրում է իր "Կանայք" բանաստեղծության մեջ։
1976 թվականին Բուկովսկին հանդիպում է Լինդա Լի Բեյըլին։ Վերջինս առողջարար սննդի ռեստորանի սեփականատեր, հավակնող դերասանուհի և Մեհեր Բաբայի նվիրյալ էր։ 2 տարի հետո նա տեղափոխվում է արևելյան Հովիլվուդիս Սան Պեդրոյի նավահանգստային համայնք ։
1985 թվականին վերջապես Բուկովսկին և Լինդան ամուսնանում են։ Բուկովսկու "Կանայք և Հոլիվուդը" նովելում Լինդան հիշատակվում է որպես "Սառա"։
Անձնական կյանք
Բուկովսկին երեք անգամ ամուսնացած է եղել։ Առաջին անգամ նա ամուսնացել է 27 տարեկանում 1947 թվականին Ջեյն Կունի Բեյքերի հետ։ Բեյքերը տասը տարով մեծ էր ամուսնուց, նրանց հանդիպման ընթացքում նա տառապել է արկոհոլիզմով, որը ավելի է ամրացրել Բուկովսկու հետ կապը։ Զույգը շատ անգամներ է սկանդալներ բարձրացրել և մի քանի անգամ լուրջ բախումներ ունեցել. նրանք բաժանվեցին ութ տարի անց։ Նույն թվականին (1955) գրողն ամուսնանում է Բարբարա Ֆրայի հետ, ով գրական ոչ մեծ ամսագրի խմբագիր էր։ Բուկովսկու հետ նա ծանոթացել էր նամակների միջոցով. Ֆրայը մեծ ոգևորությամբ ընդունեց բանաստեղծի արվեստը և ցանկություն հայտնեց հանդիպելու, որից հետո սկսվեց նրանց հարաբերությունները։
Ֆրայի հետ ամուսնությունը ձգվեց մինչև 1958 թվականը։ Մեկ տարի անց տևական ժամանակ Բուկովսկին հանդիպում էր իր արվեստի երկրպագուհի Ֆրենսիս Սմիթի հետ, ում հետ երկար ժամանակ նամակագրական կապ ուներ։ Նրանք վերջապես հանդիպեցին 1963 թվականին։ Սմիթը լույս աշխարհ է բերում Բուկովսկու աղջկան՝ Մարինա-Լուիզա Բուկովսկուն։ Շուտով, սակայն, նրան բաժանվում են, այդպես էլ չօրինականացնելով իրենց հարաբերությունները։ Այդ ամենից անմիջապես հետո ես նամակ ստացա Ֆեյից («Փոստի բաժանմունք» վեպում այս անվան տակ հանդես է գալիս Ֆրենսիս Սմիթը)։ Նա և երեխան այդ ժամանակ ապրում էին Նյու-Մեքսիկոյի հիփփի կոմունայում։ Փառավոր տեղ է, գրում էր նա։ Մարինան գոնե կարողանում է շնչել այստեղ։ Նամակին նա կցել էր փոքրիկ մի նկար, որը աղջիկն էր նկարել ինձ համար »,-այսպես էր բնորոշում իրենց բաժանումը Բուկովսկին։
Իր վերջին կնոջ՝ Լինդա Լի Բեգլիի հետ գրողը ծանոթացել է «Կանայք» վեպը գրելու ժամանակ՝ պատահականորեն մտնելով Բերգլիին պատկանող խորտկարանը (Համաձայն աղբյուրի, այն անվանվել է The Troubadour): Մինչ ամուսնությունը, նրանց հարաբերությունները տևել են յոթ տարի. 1985 թվականին նրանք ամուսնացան։ «Village View»-ի լրագրողուհին այսպես է բնութագրել Բերգլիին. «Դեռևս օրիորդ Լինդա Բերգլին հեռացավ տնից և հիմնադրեց սեփական առողջ սննդի խորտկարանը, որոնցից հաճախ կհանդիպեիր Լ.Ա.-ում 1970-ականներին։ Չնայած Ռեդոնո-Բիչում գտնվող իր հիմնարկը Լինդան փակեց 1978 թվականին, երկու ամիս առաջ այն բանից, երբ «Հենք»-ը նրան առաջարկ արեց, նա վստահեցնում է, որ մինչև հիմա ամուսնուն ճիշտ սննդակարգով սնվելու խորհուրդներ է տալիս։ Լինդային հաջողվեց նրան ստիպել հրաժարվել կարմիր մսից և էականորեն սահմանափակեց գինու ու գարեջրի օգտագործումը»։
Մահ
Բուկովսկին մահացել է լեյկոզիտից 73 տարեկանում 1994 թվականի մարտի 9-ին Սան Պեդրոյում, Կալիֆոռնիա։ Հուղարկավորությունը իրականացվում էր բուդայական վանականների կողմից։ Նրա գերեզմանաքարին փորագրված է "մի փորձեք" արտահայտությունը, որը Բուկովսկին օգտագործում է իր բանաստեղծություններից մեկում։
2007 և 2008 թվականներին ձևավորվեց մի շարժում, որը ցանկանում էր պահպանել Բուկովսկու ամառանոցը 5124 Դե Լոնգպրե պողոտայում։ Արշավը գլխավորում էր լուսանկարիչ Լորեն Էվերետը։
Ամառանոցը հետագայում անցկացվեց Լոս Անջելոսի պատմական-մշակութային հուշարձանների շարքում՝ որպես "Բուկովսկու արքունիք" ։
Քաղաքական նիհիլիզմ
Գրողը քաղաքականությունը համարում էր անմտություն, նա երբեք չէր քվեարկում։ Նա այսպես էր ասում. ''«Քաղաքականությունը նման է կանանց. լրջորեն հրապուրվում ես նրանով, իսկ վերջում պարզվում է, որ դու ինչ-որ տեսակի անձրևորդ ես՝ դոկերի կոշիկով տրորված»:''Նման կարծիք նա արտահայտել է նաև իր ժամանակակից ամերիկացի «ձախերի» մասին. «Բոլոր նրանք ինչ-որ փքված հիմարիկներ են Վեդթվուդ-Վիլիջից, ովքեր միայն կարգախոսներ են գոռում։ Ողջ հատակը թերթային աղմկարարությունն է, ստոր դատարկախոսությունը, և յուրաքանչյուրը, ով խցկվում է այնտեղ, միանգամից վազում է դեպի շահավետը:
Բուկովսկին բացասական էր վերաբերվում նաև LSD-ի հայտնությանը՝ համարելով այն «Անմիտ Մասսա»-ի իրավասությունը։
Ստեղծագործություններ
Նրա միջազգային վերջին ելույթը տեղի է ունեցել 1979 թվականի հոկտեմբերին Վանկուվերում։ Բուկովսկու սիրելի թեմաներից էր Լոս Անջելեսը։ 1974 թվականին տված մի հարցազրույցում նա ասել է, "Ապրում ես ամբողջ կյանքդ մի քաղաքում ու ճանաչում ես բոլոր քածերին, որոնցից գրեթե կեսի հետ ժամանակ ես անցկացրել։ Անգիր ես անում ամբողջ տարածքը։ Նկարվում ես այնտեղ, որտեղ որ կաս.... Քանի որ մեծացել եմ Լոս Անջելեսում, միշտ ունեցել եմ այստեղ լինելու թե աշխարհագրական, թե հոգևոր զգացողություն։ Բավական ժամանակ եմ ունեցել քաղաքը անգիր անելու համար։ Աչքիս ոչ մի ուրիշ քաղաք չի երևում, բացի Լոս Անջելեսից"։
Բուկովսկու մահից ի վեր նա դառնում է մի շարք քննադատական հոդվածների և գրքերի թեմա։ Ակադեմիական քննադատները համեմատաբար քիչ ուշադրություն դարձրեցին նրա աշխատանքներին։
2006 թվականի հունիսին Բուկովսկու այրին նրա գրական արխիվը նվիրաբերում է Սան Մարինոյում գտնվող Հանտինգտոն գրադարանին։ "Սև ճնճղուկ մամուլ"-ի կողմից հրատարակած նրա աշխատանքների բոլոր կրկնօրինակները պահվում են "Ուեսթերն Միչիգան" համալսարանում։
Ֆիլմեր
2003 թվականին նկարահանվում է «Բուկովսկի» փաստավավերագրական ֆիլմը, որ ներկայացնում է հեղինակի կյանքը։ 1981 թվականին իտալացի ռեժիսոր Մարկո Ֆերարին ֆիլմ է նկարահանում («Պատմություն սովորական խելագարության մասին» - "Storie di ordinaria follia aka"), որը հիմնված է Բուկովսկու կարճ պատմվածքների վրա ։
"Բարֆլին", որը թողարկվել է 1987 թվականին, կիսա-կենսագրական ֆիլմ է, որի հեղինակը Բուկովսկին է, իսկ գլխավոր դերերում Միկի Ռուրկն ու Ֆեյ Դանուեյն են։
1987 թվականին նկարահանվել է բելգիական արտադրության «Խենթ սեր» ֆիլմը, որի համահեղինակը Բուկովսկին է։
Արտաքին հղումներ
Կատեգորիա:Ամերիկացի գրողներ Կատեգորիա:Գերմանացի գրողներ Կատեգորիա:Գերմանացի արձակագիրներ Կատեգորիա:Լեյկոզից մահացածներ Կատեգորիա:20-րդ դարի բանաստեղծներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի սցենարիստներ Կատեգորիա:Ինքնակենսագիրներ Կատեգորիա:Ամերիկացի լրագրողներ Կատեգորիա:Ամերիկացի աթեիստներ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:20-րդ դարի ամերիկացի բանաստեղծներ
Ռեգումիել դե լա Սիեռա
Ռեգումիել դե լա Սիեռա (իսպ.՝ Regumiel de la Sierra), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սիեռա դե լա Դեմանդա շրջանում։ Բնակչությունը՝ 411 մարդ (2010 թվականի տվյալներով)։ Տարածքը ՝ 21 կմ²։
Կորած տրիլիոնի գործ
Կորած տրիլիոնի գործ (Kayıp Trilyon Davası), ֆինանսական սկանդալ Թուրքիայում՝ 1998 թվականին։ Պատճառն այն էր, որ Բարօրության կուսակցությունը (Refah Partisi) հրաժարվում էր վերադարձնել Թուրքիայի գանձապետարանից ավելի վաղ ստացված մոտ տրիլիոն լիր (մոտ 3,5 մլն դոլար) դրամաշնորհները ։ Վճարումներից խուսափելու համար կուսակցությունը կեղծել է ֆինանսական փաստաթղթերը, ինչի արդյունքում կուսակցության առաջնորդ և երկրի նախկին վարչապետ Նեջմեթթին Էրբաքանը և նրա 68 գործընկերները դատապարտվել են ազատազրկման։ Էրբաքանի խափանման միջոցն ավելի ուշ փոխվեց տնային կալանքի, սակայն արդեն մի քանի ամիս անց Էրբաքանը ներում ստացավ Թուրքիայի նախագահի հրամանագրով։
Սկանդալ
Էրբաքանի հիմնադրած Բարօրության իսլամական կուսակցությունը Թուրքիայի գանձապետարանից դրամաշնորհներ է ստացել գոյություն ունեցող օրենքներին համապատասխան։ 1998 թվականին Թուրքիայի Սահմանադրական դատարանն արգելել էր կուսակցության գործունեությունը՝ նրան մեղադրելով պետության սեկուլյար համակարգը տապալելու փորձի և այն իսլամական ֆունդամենտալիզմի փոխարինելու մեջ ։ Էրբաքանին արգելվել է քաղաքական գործունեությամբ զբաղվել հինգ տարի շարունակ։ Սահմանադրական դատարանի որոշումներին աջակցել է նաև Մարդու իրավունքների եվրոպական դատարանը ։
Գանձապետարանը պահանջել է վերադարձնել ավելի վաղ տրամադրված ֆինանսական օգնությունը մոտ մեկ տրիլիոն լիր ընդհանուր գումարով։ Կուսակցական պաշտոնյաները հայտարարել են, որ գումարը ծախսվել է կուսակցության կարիքների համար, սակայն հաջորդած ֆինանսական ստուգումը պարզել է, որ միջոցները փոխարկվել են 10 միլիոն դոյչմարկերի եւ դրվել են «Yapı ve Kredi Bankası» բանկի հաշվին։ 1997 թվականի սկզբին գումարը հանվել է հաշվից։
1999 թվականի սկզբին Էրբաքանին և կուսակցության 78 անդամներին մեղադրել էին ֆինանսական փաստաթղթերը կեղծելու միջոցով միջոցները թաքցնելու մեջ։ Գործը ստացել է «կորած տրիլիոնի գործերը» անվանումը ։
2002 թվականի մարտին Էրբաքանը դատապարտվել էր 2 տարի 4 ամիս ազատազրկման։ Եվս 68 կուսակցական պաշտոնյաներ ժամկետներ են ստացել մինչև մեկ տարի և երկու ամիս։ Բանտից խուսափած ֆիգուրանտներից մեկը դարձել է Աբդուլա Գյուլը՝ Բարօրության կուսակցության նախկին փոխնախագահը, որը դատավճռի հրապարակման պահին խորհրդարանի անդամ էր նոր իսլամիստական կուսակցության կազմում և անձեռնմխելիություն ուներ։
Էրբաքանը մի քանի անգամ խուսափել էր պատժից՝ հիմնվելով առողջական վատ վիճակի վրա, և արդյունքում հասել Է դատավճռի մեղմացմանը մինչև տնային կալանքի տակ 11-ամսյա գտնվելը։ 2008 թվականին Բալըքեսիրի իր ամառային տանը պատիժը կրելուց հետո Էրբաքանը ներման խնդրագիր է ներկայացրել։ Աբդուլա Գյուլը, որն այդ ժամանակ Թուրքիայի նախագահն էր, հրամանագիր է ստորագրել Էրբաքանին ներում շնորհելու մասին՝ վերջինիս վատ առողջության հիման վրա (Էրբաքանը մահացել է 2011 թվականին 84 տարեկանում)։  Գյուլը կրկին դատարան է հրավիրվել միայն 2014 թվականին՝ իր նախագահական ժամկետի ավարտից հետո, որտեղ ցուցմունք է տվել։ 2014 թվականի դեկտեմբերին Անկարայի գլխավոր դատախազը հրաժարվել էր մեղադրանքներից անհրաժեշտ ապացույցների բացակայության պատճառով ։
(6603) Մարիկրագ
(6603) Մարիկրագ (Marycragg), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 19-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,650325 ա. մ., առավելագույնը մոտենում է 2,1118 ա. մ. հեռավորության վրա և հեռանում 3,1889 ա. մ. ։ Արեգակի շուրջ մեկ ամբողջական պտույտ է կատարում 1575,97 երկրային օրվա ընթացքում, իր ուղեծրով շարժվելով միջինում 0,228431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,44° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռիոլա Սարդո
Ռիոլա Սարդո (Riola Sardo), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 2137 մարդ, բնակչության խտությունը կազմում է 44,31 մարդ/կմ²։ Զբաղեցնում է 48,23 կմ² մակերես տարածք։ Փոստային ինդեքսն է՝ 9070։ Հեռախոսային կոդը՝ 0783։
Գոնդըկ
Գոնդըկ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում ։
Բնակչություն
XIX դարի կեսերին ուներ 8 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Խաղաղ Դոնի կազակների հուշարձան
Խաղաղ Դոնի կազակների հուշարձան (Памятник казакам Тихого Дона), քանդակագործական աշխատանք, որը գտնվում է Միլլերովո-Վյոշենսկայա Р271 մայրուղու 120 կմ-ում, մոտ է Կրուժիլիսկի խուտորին։ Քանդակագործներն են Ն. Մոժաևան, Է. Մոժաևը և Ն. Շչերբակովը, Դոնի կազակների հավաքական կերպարն է։ Քանդակը երևում է հեռվից, քանի որ նրա բարձրությունը թմբի հետ հասնում է 14 մետրի, հուշարձանը կանգնեցված է երկու ճանապարհների հատման տեղում ։ Ռոստովի մարզի մշակույթի նախարարության 2015 թվականի նոյեմբերի 16-ի որոշմամբ հուշարձանը տարածաշրջանային նշանակության մշակութային ժառանգության օբյեկտների ցանկում է ։
Նկարագրություն
Հուշարձանը իրենից ներկայացնում է Դոնի կազակի բրոնզից վեցմետրանոց հեծյալ արձան, որը կանգնած է ութ մետր լցրած բլրակի վրա։ Կազակը պատկերված է զինվորական շինելով և գդակով։ Քանդակագործական ամբողջ աշխատանքը կանգնած է բլրակի գագաթին գտնվող ոչ բարձր բետոնե պատվանդանի վրա, բուն քանդակի բարձրությունը 6 մետր է։ Բլրակի ստորոտին գտնվում է քար, որի վրա գրված է. «Խաղաղ Դոնի կազակներին»։ Ժողովրդի շրջանում հուշարձանը հաճախ անվանում են Գրիգորի Մելեխովի հուշարձան՝ Միխայիլ Ալեքսանդրովիչ Շոլոխովի «Խաղաղ Դոն» վեպ-էպոպեայի գլխավոր հերոսի անունով ։
Պատմություն
Քանդակագործական աշխատանքի նախագիծը մշակվել է 1956 թվականին՝ Հոկտեմբերյան մեծ հեղափոխության 40-րդ տարեդարձին նվիրված ցուցահանդեսի նախապատրաստման ընթացքում։ 70 սմ բարձրությամբ քանդակի բրոնզե մանրօրինակն ստացել է «Շեփորահար» անվանումը։ Ավելի ուշ կոմպոզիցիան անվանել են «Արծվիկ», այնուհետև՝ «Դոնի տափաստաններում», և միայն 1995 թվականին՝ արդեն բացումից հետո, նրան տրվել է «Խաղաղ Դոնի կազակներին« անվանումը։
Քանդակի մանրօրինակը ցուցադրվել է Մոսկվայում, Բրյուսելում կայացած ցուցահանդեսներում, արժանացել է Լենինյան կոմերիտմիության մրցանակների։ Այն ձեռք է բերել Ուկրաինական Խորհրդային Սոցիալիստական Հանրապետության մշակույթի նախարարությունը, աշխատանքը ցուցադրվել է Խարկովի գեղարվեստական թանգարանում։ 182 թվականին Ն. Մոժաևը Մ. Շոլոխովին նվիրել է արձանի գիպսե մանրաքանդակը։ Ներկայումս այդ նվերը ներառված է գրողի պետական թանգարան-արգելոցի ցուցադրության մեջ։
Քանդակով հետաքրքրվել է Ռոստովի մարզկոմի ԽՄԿԿ առաջին քարտուղար Ի. Ա. Բոնդարենկոն, որը առաջարկել է հուշարձանը դնել երկու բնական մեծությունների միջև և տեղադրել այն Դոնի Ռոստով մուտք գործելու հյուսիսային կողմում։ Քանդակի ստեղծումը տեղի է ունեցել Լուգանսկում գեղարվեստի արտադրության կոմբինատում։ Այստեղ մոդելը սկզբում կատարվել է կավի վրա, ապա տեղափոխվել է գիպսին։ Բրոնզի ձուլումը կատարվել է Լենինգրադի «Մոնումենտքանդակագործության» գեղարվեստական ձուլման փորձարարական գործարանում 1991 թվականին։ Մոնտաժը և գունամշակումը կատարել է Կիևի ստեղծագործական գեղարվեստա-արտադրական արհեստանոցի բրիգադը։ Բացման արարողությունը տեղի է ունեցել 1994 թվականի մայիսին և նվիրված է եղել Մ. Ա. Շոլոխովի ծննդյան 89-րդ տարեդարձին ։
Ծանոթագրություններ
Կատեգորիա:Ռոստովի մարզի հուշարձաններ Կատեգորիա:Ռուսաստանի մշակութային ժառանգություն Կատեգորիա:Ռուսաստանի մշակութային ժառանգության օբյեկտներ
Սարոջինի Նայդու
Սարոջինի Նայդու (সরোজিনী চাত্তপাধ্যায়া, ), հնդիկ բանաստեղծուհի, Մեծ Բրիտանիայից Հնդկաստանի անկախացման համար շարժման մասնակից, Հնդկական ազգային կոնգրեսի առաջին կին նախագահը և Միացյալ նահանգների առաջին կին նահանգապետը։
Կենսագրություն
Սարոջինի Նայդուն ծնվել է 1879 թվականի փետրվարի 13-ին ուսուցիչ Ագորենատ Չատոպադահյայի ընտանիքում, ութ քույր ու եղբայրներից ամենամեծն էր (նրա եղբայրներից մեկը եղել է հեղափոխական) ): Նայդուի հայրը, ստանալով Էդինբուրգի համալսարանի գիտությունների դոկտորի աստիճան, բնակություն է հաստատել Հայդարաբադում, որտեղ հիմնել և ղեկավարել է Հայդարաբադի քոլեջը։
1895 թվականին Նայդուն կրթությունն ավարտելու համար մեկնել է Անգլիա, որտեղ սովորել է Լոնդոնի Թագավորական քոլեջում, այնուհետև՝ Քեմբրիջի Գիրտոն քոլեջում ։
Մահաթմա Գանդիի կոչով Սարոջինին ակտիվ մասնակցություն է ունեցել Հնդկաստանի ազգային ազատագրական շարժման պայքարի քաղաքացիական անհնազանդության արշավին, ենթարկվել ձերբակալությունների։
Սարոջինի Նայդուն մահացել է 1949 թվականի մարտի 2-ին Լաքհնաու քաղաքում։
Սարոջինին գրել է ավելի քան 150 քնարական բանաստեղծություններ, որոնք հետագայում ներառվել են «Ոսկե շեմք» (The golden threshold, 1905 թվական), «Ժամանակի թռչուն» (The bird of time, 1912 թվական), «Կոտրված թև» (The broken wing, 1917 թվական) ժողովածուներում։ Ավելի ուշ դրանք բոլորը միավորվել են «Թագավորական ֆլեյտա» ժողովածուի մեջ։ Իր բանաստեղծություններում Նայդուն ստեղծել է Հնդկաստանի, այդ թվում հարազատ Դեկանի գյուղական կյանքի բանաստեղծական պատկերը, նրա պոեզիայում համատեղված են վաղ հնդկական ռոմանտիզմի որոշ առանձնահատկություններ և նոր ռոմանտիկ ոճի միտումներ։ Նայդուի բանաստեղծությունները թարգմանվել են հնդկերեն և եվրոպական լեզուներով։
Արտաքին հղումներ
Կատեգորիա:Քեմբրիջի համալսարանի շրջանավարտներ Կատեգորիա:Հնդիկ գրողներ Կատեգորիա:Հնդիկ ակտիվիստներ Կատեգորիա:Հնդկաստանի քաղաքական գործիչներ Կատեգորիա:Հնդիկ բանաստեղծներ Կատեգորիա:Բանաստեղծներ այբբենական կարգով
Տյոպլայա Գորա
Տյոպլայա Գորա (Тёплая Гора), քաղաքատիպ ավան Ռուսաստանի Պերմի երկրամասի Գորնոզավոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 3548 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1880 թվականին հիմնադրված բնակավայրեր Կատեգորիա:Ռուսաստանի Պերմի երկրամասի Գորնոզավոդսկի շրջանի բնակավայրեր
Փաուլ Օտտոսսոն
Արտաքին հղումներ
Կատեգորիա:«Էմմի» մրցանակի դափնեկիրներ Կատեգորիա:BAFTA մրցանակի դափնեկիրներ
Ռոման Լոբ
Ռոման Լոբ (գերմաներեն՝ Roman Lob,, գերմանացի երգիչ, ով ներկայացրել է Գերմանիան Եվրատեսիլ 2012 երգի մրցույթում և զբաղեցրել 8-րդ հորիզոնականը։
Կենսագրություն
Ռոման Լաբը ծնվել է 1990 թվականի հուլիսի 2-ին Դյուսելդորֆ քաղաքում։ Նա իր մանկությունը անցկացրել է Նոյշտադտում քրոջ և ծնողների հետ։ Ռոբան Լոբը սկսել է երգել դեռ մանկապարտեզի երգչախմբում և այնուհետև իր պապից սովորել է նվագել դաշնամուր։ Նա հաճախել է երաժշտական դպրոց, գնացել է նաև դաշնամուրի և հարվածային գործիքներ նվագելու դասերի։
2005 թվականին ստեղծվում է Painful Poison խումբը, որտեղ Ռոմանը նվագում էր հարվածային գործիքներ։ Նա նաև եղել է 2007 թվականի աշնանը հիմնադրված Days of Despite մետալ խմբի վոկալիստը։
2007 թվականին Ռոմանը մասնակցում է «Deutschland sucht den Superstar» (Գերմանիան փնտրում է սուպերսթար) մրցույթի 4-րդ եթերաշրջանին։ Նա ընդգրկվում է լավագույն 20 կատարողների մեջ, սակայն հյուսվածքային միացությունների հետ ունեցած առողջական խնդիրների պատճառով ստիպված է լինում թողնել մրցույթը։ 2008-ին նրան կրկին հրավիրում են մասնակցելու այդ մրցույթին, սակայն նա մերժում է։ Այս ընթացքում Ռոմանը վերապատրաստվում է որպես արդյունաբերական ճարտարագետ և սկսում է աշխատել այս դաշտում։ Շուտով նա սկսում է շարունակել իր երաժշտական կարիերան և դառնում է Rooftop Kingdom ալտերնատիվ ռոք խմբի անդամը։
2008 թվականին Ռոմանը Աքսել Ֆիշերի հետ հիմնում է G12P (Germany 12 Points) խումբը և «When The Boys Come» երգով որոշում է մասնակցել Գերմանիայի Եվրատեսիլի ազգային ընտրությանը, սակայն որևէ հաջողություն չի ունենում։
2012 թվականի փետրվարի 16-ին Ռոմանը հաղթում է «Unser Star für Baku» մրցույթում և «Standing Still» երգով հնարավորություն է ստանում ներկայացնելու Գերմանիան Եվրատեսիլ 2012 երգի մրցույթին Բաքվում, Ադրբեջան։ Եվրատեսիլի նախապատրաստական աշխատանքների ժամանակահատվածում, ապրիլի 13-ին նա թողարկում է իր դեբյուտային՝ «Changes» կոչվող ալբոմը։ Եվրատեսիլում Ռոմանը ներկայանում է միանգամից եզրափակիչ փուլում, քանի որ Գերմանիան «Մեծ հնգյակի» անդամ է։ Մրցույթի բեմում նրա հետ եղել է նաև մեկ թմբկահար, երկու կիթառահար և մեկ դաշնակահար։ Նա իր երգը կատարում է 20-րդ համարի ներքո և մրցույթի քվեարկության արդյունքում նա 110 միավորով զբաղեցնում է 8-րդ հորիզոնականը։ Եվրատեսիլից մի քանի ամիս հետո նա ներկայացնում է իր «Call Out The Sun» կոչվող նոր սինգլը։
2013 թվականի փետրվարին նա եղել է Եվրատեսիլ 2013-ի Գերմանիայի ազգային ընտրության ժյուրիի կազմում։ Նույն տարվա հաջորդ ամսում «Էխո մրցանակաբաշխությունում» նա իր «Standing Still» երգի համար ստացել է մրցանակ։
2014 թվականի հուլիսի 25-ին Ռոման Լոբը թողարկում է իր երկրորդ ստուդիական ալբոմը, որը կոչվում է «Home»:
Կատարողական արվեստ
Ռոման Լոբի երգերը սովորաբար զարգանում են ռոք երաժշտության ազդեցության տակ, սակայն այնուամենայնիվ կոմերցիոն ավելի շատ հաջողություններ ունենալու նպատակով նա իր դեբյուտային ալբոմի համար ընտրեց փոփ ժանրի երգեր։
Ռոմանը իր երաժշտական ամենամեծ կուռքն է համարում գերմանացի երաժիշտ Քսավեր Նայդույին. «Քսավեր Նայդուն ունի պարզապես Գերմանիայի ձայնը։» Իր հետագա կարիերայի վրա նաև մեծ ազդեցություն է թողել Paramore խումբը։
Արտաքին հղումներ
Կատեգորիա:1990 ծնունդներ Կատեգորիա:Հուլիսի 2 ծնունդներ Կատեգորիա:Գերմանացի երգիչներ Կատեգորիա:21-րդ դարի երգիչներ Կատեգորիա:Եվրատեսիլ 2012 երգի մրցույթի մասնակիցներ
Ստեպանովկա (գյուղ, Բաշտանկայի շրջան)
Ստեպանովկա (Степанівка), գյուղ Ուկրաինայի Նիկոլաևի մարզի Բաշտանկայի շրջանում։
2001 թվականի տվյալներով Ստեպանովկա գյուղում բնակվում էր 4 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր
Թոմ Հարդի
Էդվարդ Թոմաս Հարդի (Edward Thomas Hardy, ), առավել հայտնի է որպես Թոմ Հարդի (Tom Hardy), անգլիացի դերասան։ Սկսել է նկարահանվել 2001 թվականից։ Առավել հայտնի է դարձել՝ խաղալով «Ռոքնռոլլա», «Սկիզբ», «44 երեխա» ֆիլմերում։
Գործունեություն
2002 թվականին Հարդին հանդես է եկել «Dot the i» անկախ կինոնկարում, որտեղ նրա գործընկերն էր Գաել Գարսիա Բեռնալը։ Դրանից հետո տեղափոխվել է Հյուսիսային Աֆրիկա և նկարահանվել «Սայմոն․ Անգլիական լեգիոներ» ֆիլմում (2002)։ Նույն թվականին խաղացել է իր առաջին նշանակալի դերը՝ «Star Trek: Retribution» ֆիլմում՝ հանդես գալով պրետոր Շինզոնի դերում։ Վերադառնալով Անգլիա՝ նկարահանվել է «LD50․ Մահաբեր չափաբաժին» ֆիլմում (2003)։
Հարդին 2005 թվականին հայտնվել է BBC հեռուստաալիքի «Կույս թագուհին» սերիալում՝ կատարելով Եղիսաբեթ I-ի մանկության ընկեր Ռոբերտ Դադլիի դերը։ Սերիալում նրանց հարաբերությունները պատկերվում են որպես պլատոնական, միաժամանակ շատ ռոմանտիկ։ Հարդին խաղացել է Ջոն Ֆլեմինգի դերը «A for Andromeda» (2006) ֆիլմում, որը հիմնված է Ֆել Ռիչարդի՝ 1960-ական թվականների նույնանուն գիտաֆանտաստիկ սերիալի վրա։
2007 թվականին նկարահանվել է իրական դեպքերի վրա հիմնված «Ստյուարտ. Նախկին կյանք» հեռուստադրամայում։ Հարդին կատարել է գլխավոր հերոսի՝ անօթևան Ստյուարտ Շորտերայի դերը, որին տարիներ շարունակ ծաղրում էին, և որի մահը կարող էր ինքնասպանություն լինել։ 2008 թվականին հայտնվել է Գայ Ռիչիի «Ռոքնռոլլա» գանգստերային կատակերգությունում, որտեղ խաղացել է գեյ հանցագործի՝ Գեղեցիկ Բոբի դերը։ Վերջինս «Վայրի բանդա» հանցախմբի անդամներից մեկն էր։
2009 թվականի սկզբին Հարդին նկարահանվել է «Բրոնսոն» ֆիլմում։ Այն պատմում է բանտարկյալ Չարլզ Բրոնսոնի մասին, որն իր հասուն կյանքի մեծ մասն անցկացրել է միայնակ կալանքի մեջ։ Ֆիլմի համար նա ձեռք է բերել 19 կիլոգրամ մկանային զանգված ։
Նույն թվականի հունիսին Հարդին նկարահանվել է «Գնում» (The Take) հեռուստասերիալում՝ խաղալով գանգստեր Ֆրեդդիի դերը, որը գործ ուներ թմրամիջոցների և ալկոհոլի հետ։ Դերի համար ներկայացվել է Crime Thriller Awards մրցանակի՝ 2009 թվականի «Լավագույն դերասան» անվանակարգում ։
2009 թվականի օգոստոսին Հարդին հայտնվել է Էմիլի Բրոնտեի «Մոլեգին հողմերի դարավանդ» վեպի Էկրանավորման մեջ՝ կատարելով Հիթքլիֆի՝ սիրո դասական խորհրդանիշի դերը, որը սիրահարվում է իր մանկության ընկերուհի Քեթրինին (Շարլոտա Ռայլին)։ The Sun թաբլոիդում նա նույնիսկ գրել է, որ ֆիլմի նկարահանումից հետո նրանք սկսեցին հանդիպել, ինչի համար նա լքեց իր կնոջը և փոքրիկ որդուն։ Ռայլին հարցազրույցի ժամանակ հերքել է այդ լուրը ։
2010 թվականի սկզբին Հարդին Չիկագոյի Գուդման թատրոնում խաղացել է Ֆիլիպ Սեյմուր Հոֆմանի «The Long Red Road» ներկայացման մեջ, որը հիմնված էր Բրեթի Սի Լեոնարդի պիեսի վրա ։ Հարբեցող Սեմի դերակատարման համար Հարդին արժանացել է քննադատների դրական արձագանքներին ։ Քրիստոֆեր Նոլանի «Սկիզբ» (2010) գիտաֆանտաստիկ ֆիլմում Հարդին խաղացել է գլխավոր հերոսներից Իմսի դերը։ «Մարտիկ» (2011) Հարդին խաղացել է գլխավոր հերոսի՝ Պեդի Կոնլոնի (Նիկ Նոլթի) որդու կերպարը ։
2012 թվականին նկարահանվել է Քրիստոֆեր Նոլանի եռագրության վերջին մասում՝ «Խավարի ասպետը։ Լեգենդի վերածնունդը» ֆիլմում՝ կատարելով չարագործ Բեյնի դերը։
2014 թվականին թողարկվել է Հարդիի գլխավոր դերակատարմամբ 2 ֆիլմ՝ «Լոկ» և «The Drop»: Նույն թվականի դեկտեմբերին դերասանը ստացել է Ռիկ Ֆլագի դերը «Ինքնասպանների ջոկատ» ֆիլմում, սակայն 2015 թվականի սկզբին լքել է նախագիծը ։
2015 թվականին Հարդին հանդես է եկել «Երեխա-44», «Խելագար Մաքս․ զայրույթի ճանապարհը», «Լեգենդ» և «Փրկվածը» ֆիլմերում, իսկ 2017 թվականի սկզբին՝ «Տաբու» դրամատիկական հեռուստասերիալում։
Դերասանը էպիզոդիկ դեր է կատարել «Աստղային պատերազմներ» ֆիլմի ութերորդ մասում ։
2017-ի մայիսին հայտարարվել է, որ Marvel Comics կոմիքսների վրա հիմնված «Վենոմ» ֆիլմում Հարդին կխաղա Էդի Բրոքի/Վենոմի դերը ։ Նկարահանումները սկսվել են 2017 թվականի հոկտեմբերի 27-ին Ատլանտաում և Նյու Յորքում ։ «Վենոմը» մեծ էկրաններին հայտնվել է 2018 թվականի հոկտեմբերի 5-ին Հյուսիսային Ամերիկայում, իսկ Ռուսաստանում պրեմիերան կայացել է 2018 թվականի հոկտեմբերի 4-ին ։
Անձնական կյանք
1994 թվականից մինչև 2004 թվականը Հարդին ամուսնացած էր պրոդյուսեր Սառա Ուորդի հետ ։ 2005-2009 թվականներին հարաբերություններ է ունեցել Ռեյչալդ Սպիդի հետ, ունեն որդի՝ Լուի անունով (ծնված 2008 թվականին) ։
Հարդին ունեցել է հակում ալկոհոլի և թմրանյութերի նկատմամբ, սակայն դրանցից ազատվել է 2003 թվականին ։
Ծանոթագրություններ
Կատեգորիա:Անգլիացի դերասաններ Կատեգորիա:1977 ծնունդներ Կատեգորիա:Սեպտեմբերի 15 ծնունդներ Կատեգորիա:BAFTA մրցանակի դափնեկիրներ Կատեգորիա:21-րդ դարի դերասաններ Կատեգորիա:Ապրող անձինք Կատեգորիա:Բրիտանացի հեռուստատեսային դերասաններ Կատեգորիա:Անգլիացի սցենարիստներ Կատեգորիա:Անգլիացի կինոդերասաններ Կատեգորիա:Անգլիացի մոդելներ Կատեգորիա:Անգլիացի կինոպրոդյուսերներ Կատեգորիա:Թատրոնի դերասաններ Կատեգորիա:Բեմական կեղծանուններ
Օցտե
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Հիյումա նահանգի Կիռգեսաառե շրջանի բնակավայրեր Կատեգորիա:Էստոնիայի գյուղեր
Մարիո (կերպար)
Մարիո (ճապ.` マリオ, անգլ.`Mario), համակարգչային գեղարվեստական կերպար և Սուպեր Մարիո եղբայրներ համակարգչային խաղերի սերիայի գլխավոր խաղացվող հերոսը։ Մարիոն ստեղծվել է ճապոնացի խաղերի դիզայներ Շիգերու Միյամոտոյի կողմից։ Դառնալով «Նինթենդո» ընկերության այցեքարտը՝ Մարիոն ստեղծման օրվանից ի վեր հանդես է եկել 200-ից ավելի համակարգչային խաղերում։ Չնայած նա սկզբում եղել է պլատֆորմային խաղերի հերոս, ներկա ժամանակներում նա հայտնվում է նաև համակարգչային խաղերի այլ ժանրերում, ինչպիսին են օրինակ՝ մրցավազք, փազլ, RPG, պայքարային խաղեր և սպորտ։ Քանի որ Մարիոյին և իր եղբորը՝ Լուիջիին անվանում են «Մարիո եղբայրներ», տարբեր խոսակցություններ էին գնում, որ իր լրիվ անունն է Մարիո Մարիո։ 1980-ականներին Նինթենդոն պաշտոնապես հայտարարեց, որ ո'չ Մարիոն, ո'չ Լուիջին չունեն ազգանուն, սակայն 1993 թ.-ի «Մարիո սուպերեղբայրներ» գեղարվեստական ֆիլմում, որը նկարվել էր Մարիոյի մասնակցությամբ խաղերի հիման վրա, նա ու Լուիջին կրում են Մարիո ազգանունը, և իրենց լրիվ անունները լինում են, համապատասխանաբար՝ Մարիո Մարիո և Լուիջի Մարիո։
Մարիոն ներկայացվում է որպես ցածրահասակ իտալո-ամերիկացի ջրմուղագործ, որ ապրում է Սնկային թագավորությունում։ Նա շատ անգամ կանգնեցնում է չարագործ Բաուզերին, որն ուզում էր առևանգել Փիչ արքայադստերը և գրավել Սնկային թագավորությունը։ Մարիոյի մոտ կան նաև այլ թշնամիներ, այդ թվում նաև գորիլա Դանկի Կոնգը և գործարար Վարիոն։ Նրան երբեմն օգնում է եղբայրը՝ Լուիջին։ 1995 թ.-ից Մարիո ձայնն է եղել Չառլզ Մարտինեն։
Աստերոիդների ցանկ (39601-39700)
Աստերոիդների ցանկ (39501-39600) * Աստերոիդների ցանկ * Աստերոիդների ցանկ (39701-39800)
Մարիո (կերպար)
Որպես Նինթենդոյի թալիսման Մարիոն, համակարգչային խաղերի պատմության մեջ ամենահայտնի հերոսը, և իր պատկերը հաճախ կապված են համակարգչային խաղերի հետ։ Ընդհանուր առմամբ Մարիոն համարվում է բոլոր ժամանակների ամենահանրաճանաչ համակարգչային խաղերի կերպարներից մեկը ։ Աշխարհում վաճառվել են Մարիոյի խաղերի ավելի քան 210 միլիոն օրինակ։
Ծանոթագրություններ
Կատեգորիա:Գեղարվեստական կերպարներ
Եռանկյունաչափական նույնություններ
Եռանկյունաչափական նույնությունները մաթեմատիկական արտահայտություներ են եռանկյունաչափական ֆունկցիաների համար, որոնք կատարվում են արգումենտի բոլոր արժեքների համար (ընդհանուր որոշման տիրույթից)։
Հիմնական եռանկյունաչափական բանաձևեր
Բանաձև (1)-ը հետևանք է Պյութագորասի թեորեմայից։ (2)-րդ և (3)-րդ բանաձևերը ստացվում են (1)-ին բանաձևից բաժանելով համապատասխանաբար -ի և -ի։
Արգումենտի գումարի բանաձևերը
Բանաձև (6)-ը ստացվում է (4)-ը (5)-ի վրա բաժանելիս, իսկ (7)-րդ բանաձևը՝ (5)-ը (4)-ի բաժանելիս։
Կրկնակի անկյան բանաձևերը
Կրկնակի անկյան բանաձևերը դուրս են բերվում (4), (5), (6) և (7) բանաձևերից, եթե հաշվի առնենեք, որ \beta և \alpha անկյունները հավասար են։
Օգտակար նույնություններ
Բանաձևերում k և n ամբողջ թվեր են։
Следующая формула приводится в двух вариантах для угла \alpha заданного в градусах и радианах:
Երկրաչափական հավասարումներ
Եռանկյունաչափության հավասարումներ, հանրահաշվական հավասարումներ անհայտ արգումենտի եռանկյունաչափական ֆունկցիաների նկատմամբ։
Ընդհանուր բնութագիր
Վերջինների միջև տարբեր առնչությունների օգնությամբ եռանկունաչափության հավասարումները միշտ բերվում են միևնույն ֆունկցիայի հանրահաշվական հավասարման։ Եռանկյունաչափության հավասարումները լուծվում են ավելի պարզ, եթե հնարավոր է հավասարման ձախ մասը վերածել տարբեր եռանկյունաչափական ֆունկցիաների արտադրյալի։ Օրինակ, sinx+sin2x+sin3x=0 հավասարումը կարելի է բերել և sin2x(2cosx+1) = 0 տեսքի և sinx-ի նկատմամբ խորանարդ հավասարման։ Եռանկյունաչափական հավասարումների տեսքը երբեմն հնարավոր է պարզեցնել օժանդակ արգումենտ մուծելով։
Կատեգորիա:Եռանկյունաչափություն
Ալդո Գուչի
Ալդո Գուչի (Aldo Gucci, ), իտալացի գործարար և դիզայներ, Գուչիո Գուչիի, որը ընտանեկան բիզնեսի հիմնադիրն էր, որդին։ Գուչիի տունը վերածել է հսկայական և հաջողակ կորպորացիայի, որն աշխատում է աշխարհի շատ երկրներում։
Կենսագրություն
Ալդո Գուչին ծնվել է 1905 թվականի մայիսի 26-ին Ֆլորենցիայում ։ Նա Աիդա Կալվելիի և Գուչիո Գուչիի ընտանիքի հինգ երեխաներից կրտսերն էր ։ Ուներ երեք եղբայր՝ Վասկո, Ռոդոլֆո և Էնցո (որը մահացել է ինը տարեկան հասակում), և քույր՝ Գրիմալդա։ Ունեցել է նաև համամայր եղբայր՝ Ուգոն, մոր նախորդ հարաբերություններից։
Կայացման տարիներին նա հետաքրքրություն է դրսևորել ձիասպորտի և բուսաբանության նկատմամբ, որը հետագայում ելք է գտել արտադրանքի դիզայնի և այգեպանության հանդեպ կրքով։ 16 տարեկանում կես դրույքով սկսել է աշխատել իր հոր առաջին խանութում Ֆլորենցիայում։ Տնտեսագիտության աստիճան է ստացել Ֆլորենցիայի Սան Մարկո քոլեջում ։
20 տարեկանից Ալդոն աշխատել է Gucci-ում։ 1938 թվականին նա բացել է առաջին խանութը Ֆլորենցիայի սահմաններից դուրս՝ Հռոմում ։ Ապրանքանիշը միանգամից կարգավիճակի խորհրդանիշն է դարձել, երբ բամբուկից պայուսակը Ռոբերտո Ռոսսելինիի 1954 թվականի «Ճանապարհորդություն դեպի Իտալիա» ֆիլմում հայտնվել է Ինգրիդ Բերգմանի ձեռքին։ GG խորհրդապատկերը ակնթարթորեն դարձել է Հոլիվուդի հայտնիների և եվրոպական թագավորական անձանց սիրելին։
1952 թվականին Ալդոն իր եղբայրների՝ Ռոդոլֆոյի և Վասկոյի հետ գնացել է Նյու Յորք։ Այստեղ նրանք իրենց հոր մահվանից երկու շաբաթ առաջ Իտալիայի սահմաններից դուրս՝ Նյու Յորքում, բացել են առաջին խանութը։ Նախագահ Ջոն Ֆ. Քենեդին Ալդոյին հռչակել է Իտալիայում նորաձևության բնագավառի առաջին դեսպան, նա արժանացել է Նյու Յորքի քաղաքային համալսարանի պատվավոր աստիճանին՝ ի նշան նրա բարեգործական գործունեության ճանաչման, որը կոչվում է Michelangelo of Merchandising ։ Ապա խանութներ է բացել Չիկագոյում, Պալմ Բիչում և Բևեռլի Հիլզում, ֆրանչայզինգի գլոբալ ցանցի միջոցով ընդլայնել է իր գործունեությունը Տոկիոյում, Հոնկոնգում ամբողջ աշխարհի տարբեր քաղաքներում։ Ավելի քան 30 տարի նա նվիրել է Gucci-ի ընդլայնմանը՝ ընկերությունը դարձնելով ուղղահայաց ինտեգրված բիզնես՝ սեփական կաշվի գործարաններով, արտադրական և առևտրային տարածքներով։
1980 թվականին Ալդոյի որդին՝ Պոալո Գուչին, փորձել է բացել իր սեփական բիզնեսը՝ օգտագործելով Gucci անվանումը, սակայն Ալդոն հավանություն չի տվել և դատական գործ է հարուցել որդու դեմ՝ սպառնալով փակել Gucci-ի ցանկացած մատակարարի, որը պայմանագիր է կնքել Պաոլոյի հետ։ Ջանալով վրեժխնդիր լինել՝ Պաոլոն Ալդոյին դուրս է բերել ընկերությունից 1984 թվականին իր զարմիկ Մաուրիցիո Գուչիի օգնությամբ, որը դարձել էր Gucci-ի մեծամասնական բաժնետեր ։ Բացի այդ, Պաոլոն նաև հարկային ծառայությանը հայտնել է իր հոր՝ հարկերից խուսափելու մասին ։ 1986 թվականի հունվարին Ալդո Գուչին դատապարտվել է մեկ տարվա և մեկ օրվա ազատազրկման՝ Նյու Յորքում 7 մլն դոլար հարկ վճարելուց խուսափելու համար։ Դատավճռի կայացման պահին նա 81 տարեկան էր։ Նա պատիժը կրել է Ֆլորիդայի նահանգի ՌՕՈւ-ի բազայում՝ ռազմագերիների համար դաշնային ճամբարում ։
1989 թվականին, իր մահից մեկ տարի առաջ, Ալդոն Gucci իր բաժնետոմսերը վաճառել է Investcorp ընկերությանը։ Նույն թվականին Մաուրիցիոն նշանակվել է Gucci խմբի նախագահ՝ Gucci-ի նկատմամբ վերահսկողության համար շուրջ վեց տարվա իրավաբանական պայքարից հետո ։ Մաուրիցիոն բիզնեսում աշխատելու փորձ չուներ, ինչի պատճառով հայտնվել է դժվար ֆինանսական դրության մեջ։
Ալդո Գուչին մահացել է Հռոմում 84 տարեկանում 1990 թվականի հունվարին շագանակագեղձի քաղցկեղից և թաղված է Ֆլորենցիայի ընտանեկան դամբարանում։
Անձնական կյանք
Ալդոն Օլվեն Փրայսի հետ է ամուսնացել 1972 թվականին։ Ամուսնությունից ունեցել են երեք որդի՝ Ջորջո, Պոալո և Ռոբերտո ։ Սիրավեպ է ունեցել Բրունա Պալոմբոյի հետ, 1963 թվականին զույգն ունեցել է դուստր՝ Պատրիսիա Գուչի։ Ալդոն ամուսնացել է Բրունայի հետ 1981 թվականին Ամերիկայում, չնայած երբեք չի ամուսնալուծվել Օլվենի հետ Իտալիայում ։ Տներ ուներ Նյու Յորքում, Պալմ Բիչում, Հռոմում, Ֆլորենցիայում, Բևեռլի Հիլզում, Լոնդոնում և Փարիզում։
Ծանոթագրություններ
Կատեգորիա:20-րդ դարի գործարարներ Կատեգորիա:Իտալացի գործարարներ Կատեգորիա:Իտալացի դիզայներներ
Սվոբոդա (գյուղ, Սալավատսկի շրջան)
Սվոբոդա (Свобода, Свобода), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 117 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Սալավատսկի շրջանի բնակավայրեր
Մորտեն Օլսեն
1989-1992 թվականներին Մորտեն Օլսենը մարզել է դանիական «Բրոնդբյուն»։ 1992-1994 թվականներին մարզել է գերմանական «Կյոլնը»։ 1997֊1998 մրցաշրջանում մարզել է հոլանդական «Այաքսը» և 2000 թվականից մինչ օրս մարզում է Դանիայի ֆուտբոլի ազգային հավաքականը։
Արտաքին հղումներ
Կատեգորիա:Ֆուտբոլային մարզիչներ այբբենական կարգով Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
Ուղտասարի ժայռապատկերներ
Ուղտասարի ժայռապատկերներ (նաև՝ Ուխտասարի ժայռապատկերներ ), հազարավոր ժայռապատկերներից կազմված նախնադարյան հնավայր Հայաստանի Հանրապետության Սյունիքի մարզի և Արցախի Հանրապետության Շահումյանի շրջանի (քարվաճառյան հատվածի) սահմանագոտում։ 2020 թվականի նոյեմբերի 25-ից հանդիսանում է հայ-ադրբեջանական շփման գծի հատված։
Աշխարհագրորեն այն տարածվում է Սյունիքի բարձրավանդակի կենտրոնական հատվածում գտնվող Ուղտասար և Ծղուկ լեռների շրջակայքում։ Ժայռապատկերների սփռվածությունն առանձին կուտակումներով ձգվում է դեպի հյուսիս և հյուսիս-արևելք ։
Անվան ծագում
Հնավայրի անունն առաջացել է տարածքում գտնվող լեռան անունից, որի ծագման վերաբերյալ շրջանառվող երկու վարկած կա։ Դրանցից մեկի համաձայն՝ մարդիկ լեռը նմանեցրել են ուղտի, ինչից էլ առաջացել է լեռան Ուղտասար անունը։ Մյուսները պնդում են, որ այն ուղտի հետ որևէ առնչություն չունի և պնդում, որ հնում այդ տարածքը ուխտատեղի է եղել, ինչից էլ առաջացել է լեռան Ուխտասար անունը ։